Diari Oficial de la Generalitat Valenciana


Sumari del DOGV 3992, del 04-05-2001 (2001/3854)

Informació pública del programa d'actuació urbanística integrada de la unitat d'execució UE-6B de Villalonga.
-------------------------------------------------------------------------------------------------------------

### Dades del document

Número de DOGV
:   3992

Data del DOGV
:   04-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3854


Organisme emissor
:   Urbanospo, SL

Tipus de document
:   Anunci

Informació pública del programa d'actuació urbanística integrada de la unitat d'execució UE-6B de Villalonga. [2001/Q3854]
  
L'entitat Urbanospo, SL, domiciliada a Gandia (València), carrer de Sant Rafael, número 35, 4, 8a, i amb el codi d'identificació fiscal Q10249949, a l'efecte del que s'estableix en la Llei Reguladora de l'Activitat Urbanística, i en especial en els articles 46 i 48, fa saber a tots els possibles interessats i sotmet a informació pública:
  
1. Que amb data de 19 d'abril de 2001, ha presentat davant l'Ajuntament de Villalonga un programa per al desenvolupament d'actuació integrada que conté alternativa tècnica (comprensiva de sol·licitud de cèdula d'urbanització i projecte d'urbanització), a fi de desenvolupar i executar les obres d'urbanització dels terrenys que s'hi detallen i que comprenen la UE-6B de les normes subsidiàries de Villalonga.
  
2. L'àmbit d'actuació del programa inclou propietats segons la llista del cadastre que s'ha presentat a la notaria on es protocol·litza el programa a fi que es practiquen les notificacions que corresponguen.
  
3. L'alternativa tècnica i els documents que l'acompanyen s'han protocol·litzat a la Notaria del senyor José Miguel Marzal Gas, a la Font d'En Carròs (València), carrer d'Azorín, número 13.
  
4. Un exemplar d'aquesta alternativa tècnica s'ha dipositat, amb data de 12 d'abril de 2001, a l'Ajuntament de Villalonga.
  
5. Aquest anunci es publicarà en el periòdic Las Provincias i en el Diari Oficial de la Generalitat Valenciana.
  
6. Dins del termini de 20 dies, comptadors des de la publicació del darrer d'aquests anuncis, qualsevol persona podrà comparéixer a la Notaria del senyor José Miguel Marzal Gas, a la Font d'En Carròs (València), carrer d'Azorín, número 13, horari de 10.00 a 14.00 hores, i obtenir una còpia de l'acta que conté l'alternativa tècnica i la documentació complementària o sol·licitar-ne l'exhibició.
  
Igualment es podrà consultar aquesta documentació i l'expedient administratiu format a aquest efecte a l'Ajuntament de Villalonga, els dies hàbils de 09.00 a 14.00 hores.
  
7. Dins del termini de 20 dies esmentat, es podran presentar davant l'Ajuntament de Villalonga, les al·legacions o les alternatives tècniques que pretenguen competir amb l'exposada al públic, sense perjudici del dret a pròrroga previst en la llei esmentada.
  
8. Una vegada finalitzat el termini indicat, durant els cinc dies següents, podran presentar-se en plica tancada a l'Ajuntament de Villalonga proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat aquest termini tindrà lloc l'obertura de pliques.